30. ΝΟΜΟΣ υπ’ αριθ. 2790 της 16/24 Μαρτ. 1954 Περί καθορισμού ορίου ηλικίας υπαλλήλων Εμπορικών, Βιομηχανικών, Επαγγελματικών και Βιοτεχνικών Επιμελητηρίων. Άρθρ.1.-1.Οι μόνιμοι υπάλληλοι των Κεντρικών και περιφερειακών Εμπορικών και Βιομηχανικών Επιμελητηρίων ως και των Επαγγελματικών και Βιοτεχνικών τοιούτων, απολύονται αυτοδικαίως της υπηρεσίας άμα τη συμπληρώσει του 65ου έτους της ηλικίας των. 2.Η διάταξις της προηγουμένης παραγράφου εφαρμόζεται και επί του μόνιμου προσωπικού του Χρηματιστηρίου Αξιών Αθηνών. Άρθρ.2.-Η αληθής έννοια της παρ. 3 του άρθρ. 2 του Α.Ν. 1540/50, κυρωθέντος δια του υπ’ αριθ. 2130/52 Νόμου είναι ότι ο χρόνος από της απολύσεως μέχρι της επανόδου εις την υπηρεσίαν των βάσει των διατάξεων αυτού επαναδιορισθέντων υπαλλήλων λογίζεται ως χρόνος πραγματικής δι’ αυτούς υπηρεσίας όσον αφορά την αρχαιότητα και προαγωγήν (μέχρι δύο προαγωγών), της απολύσεώς των θεωρουμένης ως μηδέποτε γενομένης, ουχί όμως και ως προς την απόληψιν αποδοχών. Άρθρ.3.-Η ισχύς του παρόντος άρχεται από της 31ης Ιουλ. 1953. 